הצהרת מנהלים- במסגרת ערוץ מענקים מהיר לחברות שנקלעו למשבר בתקופת "חרבות ברזל"

שם החברה

יום חודש שנה .

לכבוד:

הרשות הלאומית לחדשנות טכנולוגית

בהתאם למסמכי בקשת התמיכה לערוץ המענקים המהיר לחברות במשבר במסגרת מסלול הטבה מס' 1- קרן המו"פ,

הרינו להצהיר –

1. ידוע לנו שהאחריות לנכונות המסמכים והנתונים שנמסרו כמו גם שלמות המידע חלה עלינו.
2. הצגנו את כל המידע, הנתונים והמסמכים (להלן- "**המידע**") הדרושים והידועים לנו נכון למועד הגשת הבקשה בשלימותם ובהתאם לרשימת המסמכים הנדרשת כפי שפורסמה באתר רשות החדשנות.
3. לא התקבלו ולא צפויות להתקבל כל תמיכות נוספות ממקורות אחרים, בגין ההוצאות הכלולות בבקשה זו.
4. לא בוצעו עסקאות עם צדדים קשורים הקשורות להוצאות הכלולות בבקשה זו, ואם בוצעו, ניתן בגינן גילוי מלא כולל צירוף אסמכתאות רלוונטיות במסגרת הגשת הבקשה לתמיכה.
5. לא אירעו כל אירועים חריגים לאחר תאריך החתך של מאזן הבוחן (כמוגדר במסמך "רשימת מסמכי הגשה פיננסיים") אשר יש בהם כדי להשפיע על המידע המצוי בבקשה זו.
6. לא קיימות תביעות משפטיות כנגד החברה, או של החברה כלפי גורם אחר. באם אכן קיימות, ניתן בגינן גילוי מלא במסגרת הגשת הבקשה לתמיכה.
7. לא קיימות ערבויות שניתנו ע"י החברה או שניתנו לחברה. באם אכן קיימות, ניתן בגינן גילוי מלא במסגרת הגשת בקשה לתמיכה.
8. מסרנו לידכם את כלל המסמכים והאסמכתאות ואת כל המידע השלם והעדכני, על חשבונות הבנק של החברה וחשבונות החברה במוסדות פיננסיים אחרים, והיתרות בהם, ובכלל זה, רשימת החשבונות לפי מוסד פיננסי, יתרות מזומנים בשקלים ובמטבע חוץ, הלוואות, יתרות חובה (אשראי) , פיקדונות וכו'.
9. מסרנו לידכם את כלל המסמכים והמידע, באשר לגילוי מדויק ועדכני של מסגרות האשראי הבלתי מנוצלות של החברה ובכלל זה, הסכמים עם ספקי אשראי ומוסדות פיננסיים.
10. מסרנו לידכם את כלל המסמכים והמידע, באשר למימון ותשתית פיננסית, סיווגי המשקיעים הקיימים והסכמי השקעה.
11. מסרנו לידכם מאזני בוחן לתאריכים שביקשתם ובהם מוצג מידע שלם, מהימן ומדויק נכון למועד הגשת הבקשה לתמיכה.
12. מסרנו לידכם דוחות תמחיר שכר לתקופות אשר ביקשתם ובהם מידע מלא, עדכני ומהימן, על עלות השכר כפי שדווחה לרשות המסים.
13. נכון למועד הגשת הבקשה לתמיכה, אין לחברה חובות (מעבר לחודש השוטף) בגין שכר לעובדיה (לרבות על בסיס חשבוניות) או חובות בגין תשלום נילווה לשכר לעובדיה, לרשות המסים, לביטוח לאומי ולקופות (תשלומי חובה).
14. מסרנו לידכם דוחות תזרימי מזומנים צפויים ומפורטים, המציגים מידע שלם, מהימן ומבוסס על נתוני אמת והערכותינו העדכניות ביותר ליום הגשת הבקשה לתמיכה, בליווי אסמכתאות מהימנות בגין מקורות ושימושים המופיעים בדוח התזרים.
15. ככל שקיים, מסרנו לידכם תיאור, הכולל מידע מהימן ושלם של מודל עסקי קיים שפועל בחברה ופעל לפחות בשנת 2022 ועד למועד הגשת הבקשה לתמיכה, בצרוף מסמך המעיד על התקבולים הצפויים ממודל עסקי זה.
16. מסרנו לידכם את כלל המידע, ההתחייבויות, ההסכמים והאסמכתאות הנלוות באשר למימון עתידי מצד בעלי מניות או משקיעים אחרים. כמו כן, מסרנו לידכם אסמכתאות מהימנות המעידות על יכולתם הכלכלית של בעלי המניות להעביר את הסכומים להם הם התחייבו מול החברה, במהלך 12 החודשים שלאחר מועד הגשת הבקשה.
17. חברתנו רשומה אצל רשויות המס ומנהלת ספרים כדין.

ידוע לנו, כי במידה ויתברר שמסרנו נתונים חלקיים ו/או לא נכונים כפי שידועים לנו נכון למועד הגשת הבקשה לתמיכה, יהיה עלינו להחזיר את מלוא המענק שניתן לנו במסגרתה.

הרינו מצהירים כי כל החתומים על הצהרה זו, מורשים לעשות זאת מטעם החברה, על בסיס החלטותיה.

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

 [פרטי מנכל- שם ותעודת זהות וחתימתו]

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

 [שם המנהל הכללי וחתימתו]

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

[שם נושא המשרה הבכיר ביותר בתחום הכספים, תארו וחתימתו]

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

[חותמת החברה]